
Strateegiline siht 3: NOORED TULEVIKULIIDRID

1.Strateegilise meetme nimetus
MEEDE 3.1 VÄIKEINVESTEERINGUD NOORTELE

2.Strateegia meetme rakendamise vajaduse lühikirjeldus:
Tuginedes piirkonna vajadustele, toetatakse noorte algatusi uute ettevõtete loomisel, maale elama jäämise või asumise toetamisel. Oluline on suurendada noorte huvi ning teadmisi erinevatest võimalustest piirkonnas. 

3.Strateegia meetme eesmärk ja saavutatav tulemus:
 Piirkonna noorte tegususe võimestamine. MTÜ Partnerid on tegusate, nutikate ja ettevõtlike noorte liidrite tegutsemiskoht. Meede hõlmab erinevaid noorte poolt algatatud ja noortele suunatud investeeringuid ja tegevusi, et kaasata rohkem noori kogu piirkonna arendamisse, suurendada noorte ettevõtlikkust ja tööhõivet ning kujundada nendest piirkonna tulevikuliidrid. Oluline on suurendada noorte huvi ning teadmisi erinevatest võimalustest piirkonnas.  Selle tulemusena kasvavad noortest piirkonna tulevikuliidrid, mis on piirkonna jätkusuutliku arengu oluliseks faktoriks.  Oluline on kõigile noortele luua võimalused mitmekülgseks arenguks, eduelamuseks, kogemustepagasi rikastamiseks, iseseisvumiseks ja ettevõtlikkuseks. Strateegilise sihi arendamise mõju avaldub kasusaajate arvus, ettevõtlusaktiivsuse kasvus.

4. Toetuse saajad: Mikroettevõtted, FIE-d, MTÜ-d, KOV-id

5.Toetatavad tegevused:
● Uute noortele suunatud või noorte poolt algatatud teenuste/toodete väljaarendamine.
 ● Digitaristu parandamine.
 ● Noorte kaasatuse ja aktiivsuse tõstmisele suunatud vajalike investeeringute tegemine.
 ● Terviseedenduslikud projektid, sh noorte vaimse tervise toetamisele suunatud projektid. 
 ● Noorsootööks vajalike investeeringute tegemine. 
 ● Kolmikpöördesse (rohe-, digi- ja innovatsioonipööre) panustavate lahenduste väljatöötamine ja kasutuselevõtmine.
 ● Teised strateegilise sihi saavutamiseks vajalikud väikeinvesteeringud.  

6.Kohaliku tegevusgrupi nõuded projektitoetuse taotlejale ja toetuse saajale (sh. meetmes lubatud taotlejad ning dokumendid, mida peab projektitoetuse taotleja esitama taotluse esitamisel):
1. Taotleja ja taotlus peavad vastama LEADER määruse § 23 nõuetele
2. . MTÜ Partnerid täiendavad nõuded: 
2.1.Taotlejateks võivad olla MTÜ Partnerite  tegevuspiirkonnas registreeritud (juriidiline aadress) ning tegutsevad:
 ● Mikroettevõtted (OÜ-d, FIE-d, mille juhatuse liikmed on vanuses kuni 26 aastat.. Mikroettevõte - alla 10 töötaja, aastakäive ja/või aastabilansi kogumaht 2000 - 1 000 000 eurot. 
● MTÜ-d, KOV-id
2.2. Investeering teostatakse MTÜ Partnerid tegevusgrupi piirkonnas ning on suunatud piirkonna kuni 26-aastastele noortele ja lastele.
2.3. Ettevõtja ei tohi olla majanduslikes raskustes (ei ole riiklikku maksuvõlga; võlakordaja on väiksem kui 0,70, maksevõime näitaja suurem kui 1,00 taotluse esitamisele vahetult eelnenud majandusaastal); 
2.4. Taotlusega esitatakse eelmise majandusaasta bilanss ja kasumiaruanne, kui aasta aruanne ei ole veel äriregistrisse esitatud.
2.5. Tegevusega alustatakse hiljemalt 9 kuu jooksul peale PRIA rahastusotsuse saamist ning investeering viiakse ellu 1 aasta jooksul, alates rahastusotsuse kuupäevast v.a. ehitusinvesteeringud.
2.6. LEADER määruse § 29 nõutud dokumendid.
2.7 KOV-i kinnituskiri ehituste puhul, kas tegemist on ehitusloa või ehitisteatise kohustusliku tegevusega.
2.8 Taotleja võib voorus esitada 1 projektitaotluse.

7. Abikõlbulikud kulud:
1. Avalikuks kasutamiseks noortele suunatud hoonete, ruumide parendustööd eesmärgiga laiendada hoone kasutamise funktsioone 
2. Küla- ja laagriplatside, ranna- ja puhkealade, liikumis- ja matkaradade, spordi- ja mänguväljakute, teemaparkide,  jms rajamine ning korrastamine, vajaliku põhivara  ostmine.
3. Inventari, mööbli, seadmete, infotehnoloogilise lahenduse ja tarkvara jne ostmise ning paigaldamise kulud eesmärgiga laiendada hoone kasutamise funktsioone või uute toodete, teenuste pakkumiseks
Ehitustööde projekti on võimalik jagada kuni neljaks etapiks.

8. Mitteabikõlbulikud kulud:
1. Esinemisriietust võib uuendada üks kord perioodi jooksul, spordiriietuse soetamist ei toetata
2. Projektijuhtimine
3. Vabatahtlik tasustamata töö omafinantseeringu arvestusena
4. LEADER määruse §25 lg2 tulenevad välistused

9.Toetuse maksimaalne suurus ja määr:
Toetuse määr on ettevõtjatele 15-60%. 
MTÜ-dele ja KOV-idele 15-90% v.a. ettevõtluse projektide puhul
Maksimaalne toetuse suurus on kuni 15 000 eurot.

10. Euroopa Parlamendi ja nõukogu määruse (EL) nr 2021/2115 artiklis 7 sätestatud näitajad ja ÜPP-strateegiakavas nimetatud sihtväärtus:
Meede panustab Ühise põllumajanduspoliitika (ÜPP) strateegiakava vajaduste hindamise ja sekkumisstrateegia tulemusnäitajatesse R27; R37; R39; R41 ja R42.

11.Strateegia täitmise indikaatorid ja sihttasemed:
1. Vähemalt 100 noort kasusaajat strateegiaperioodi jooksul
2. Ettevõtlusaktiivsuse kasv – ettevõtteid elanike kohta on strateegia perioodi lõpuks 16% (baasaasta 2022 -15%)
3. Toetatud vähemalt 10 projekti strateegia perioodi jooksul
4. Noortele suunatud investeeringuobjektide arv – vähemalt 10
5. Kolmikpöördesse (rohe, digi-ja innovatsioonipööre) panustavate projektide arv – vähemalt 2
6. Loodud vähemalt 4 õpilasfirmat perioodi jooksul

12.Projektitoetuse taotluste hindamiskriteeriumid:

	Jrk nr
	Hindamiskriteerium
	Hinde-punktide skaala
	Osakaal
	Eelistused

	1.
	Projekti mõju noorte ettevõtlikkusele, tegususele ja koostööle
	1-5
	30%
	1. Projekt on suunatud maaelu positiivse kuvandi säilitamisele ja propageerimisele. 
2. Projekt on suunatud kohalike ressursside hoidmisele ja väärtustamisele.
3. Projekt on suunatud noorte liidrite võimestamisele.
4. Projekt on suunatud keskkonna- ja kliimasõbralike (sh bio- ja ringmajandust propageerivate) lahenduste väljatöötamisele ja rakendamisele.


	2.
	Projekti tulemuste jätkusuutlikkus
	1-5
	25%
	

	3. 
	Noorte kasusaajate arv
	1-5
	20%
	

	4. 
	Kulude põhjendatus
	1-5
	15%
	

	5.
	Projekti kuuluvus meetme eelistuste hulka
	1-5
	10%
	



ÜPP-strateegiakava erieesmärk, mille saavutamisele strateegia meetme rakendamine enim kaasa aitab:
ÜPP Eesti strateegiakava 2023-2027, panustab erieesmärgi nr 8 "Edendada tööhõivet, majanduskasvu, soolist võrdõiguslikkust, sealhulgas naiste osalemist põllumajanduses, sotsiaalset kaasatust ja kohalikku arengut maapiirkondades, sealhulgas ringbiomajandust ja säästvat metsamajandust" saavutamisse sh. ettevõtluse arendamine, teenuste kättesaadavuse parandamine, keskkonna-ja kliimasõbralike lahenduste toetamine ja maaelu positiivse kuvandi propageerimine. kohalike kogukondade, elanike ning noorte tulevikuliidrite võimestamine..

